text: 5. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΜΠΟΡΙΟΥ Αριθ. Κ6-861 της 8/14 Νοεμ. 1980 (ΦΕΚ Β' 1155) Περί εξαιρέσεως των Πολεμικών Βιομηχανιών α)Α.Ε. Ελληνική Αεροπορική Βιομηχανία β)Α.Ε. Ελληνική Βιομηχανία Όπλων από τις διατάξεις του Νόμ. 703/77. Εξαιρούμε εκ της εφαρμογής των διατάξεων του Νόμ. 703/77 "περί ελέγχου μονοπωλίων και προστα-σίας του ελευθέρου ανταγωνισμού" τις βιομηχανίες: α)Α.Ε. Ελληνική Αεροπορική Βιομηχανία β)Α.Ε. Ελληνική Βιομηχανία Όπλων, εντασσομένων στην πολεμική βιομηχανία της χώρας, η οποία έχει ως προορισμό την κάλυψη βασικών αναγκών των ενόπλων δυνάμεων, την εξαγωγή πολεμικού υλικού και την παροχή σε τρίτους υπηρεσιών, (συντήρηση και επισκευές αεροσκαφών κ.λ.π.) ιδιαζούσης σημασίας για την εθνική άμυνα, αλλά και για την εθνική Οικονομία. 